Diari Oficial de la Generalitat Valenciana


Sumari del DOGV 6395, del 11-11-2010 (2010/12549)

Informació pública dels documents d'homologació i pla parcial del Sector Parc Industrial El Corcot.
---------------------------------------------------------------------------------------------------

### Dades del document

Número de DOGV
:   6395

Data del DOGV
:   11-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12055


Data del document
:   26-10-2010

Organisme emissor
:   Proyexva, SLU

Tipus de document
:   Anunci

Descriptors 

:   * Canals
    * empresa privada
    * pla d'urbanisme

Informació pública dels documents d'homologació i pla parcial del Sector Parc Industrial El Corcot. [2010/12655]  
El Ple de l'Ajuntament de Canals, en data 30 de gener de 2006, va acordar l'aprovació provisional del programa d'actuació integrada del Sector Parc Industrial El Corcot, formulada per la mercantil Proyexva, SLU.  
En data 15 de maig de 2007, la Comissió Territorial d'Urbanisme de València va acordar supeditar l'aprovació definitiva de l'homologació i pla parcial de l'esmentat sector al compliment de certs condicionants.  
Atesos tots els requisits sol·licitats per la meritada comissió, es procedix sotmetre a informació pública els documents d'homologació modificativa i pla parcial del Sector El Corcot, adaptats a l'esmentada resolució de la Comissió Territorial d'Urbanisme.  
L'àmbit del Sector Parc Industrial El Corcot junt amb les connexions viàries motiven que resulten així mateix afectats terrenys sitis en els municipis de l'Alcúdia de Crespins i Montesa, a més dels de Canals.  
En compliment de l'acord de 15 de maig de 2007, de la Comissió Territorial d'Urbanisme de València i, segons el que disposa l'article 38.2.c de la Llei Reguladora de l'Activitat Urbanística, respecte als municipis limítrofs, se sotmet el document d'homologació i pla parcial adaptats a l'esmentada resolució a informació pública pel termini d'un mes, a comptar des de l'endemà de la publicació del corresponent anunci d'informació pública en el Diari Oficial de la Comunitat Valenciana.  
La referida documentació es troba depositada en la notaria de Rafael Estevan Gordo, en l'avinguda Jaume I, núm. 12, oficina 1r, de Canals, així com en els ajuntaments de Canals, Montesa i l'Alcúdia de Crespins.  
Durant el període d'informació pública, qualsevol titular de drets i càrregues podrà comparéixer en l'esmentada notaria, en horari de 09.30 a 14.00, de dilluns a divendres, per a obtindre còpia, a costa seu, de l'acta de protocol·lització, consultar els documents que la integren i/o formular les al·legacions que s'estimen convenients.  
Així mateix, l'esmentada documentació podrà ser consultada, durant el mateix període, en els esmentats ajuntaments, en horari d'oficines on també podran presentar-se al·legacions.  
Finalment, i a fi de dotar de les màximes garanties al procediment, es publiquen els titulars cadastrals sobre les finques afectades per l'actuació de què es desconeix alguna dada per a la seua notificació, així com els desconeguts, a l'empara del que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Ontinyent, 26 d'octubre de 2010.- L'administrador de Proyexva, SLU: José Vicente Guerola Ureña.   
  
\* \* \* \* \* \* \* \*  
